( 210 ) 
secrets tant de luy que de sesdits serviteurs prisonniers pour avoir 
inspection et faire inventorisation de tous lettrages etc. Auquel comman¬ 
dement ledit Marcka a obev et respondu si saigement que plusieurs 
cognoissant le personnage ont este esbahy, il pleure et est fort attonne et 
réclamé la désolation de sa mere et a dict que sadite mere dernièrement 
que fust a Sedan luy defendoit de parler à Monseigneur de Longueval 
que nous a donne quelque suspicion et occasion de linterroger plus 
avant. Oultre ce ont este appréhendez Ottelet de Foumale, Piron Dheur 
et damoiseau Guillaume de Sart, et tout ce a este faict de ce bonne sorte 
quil ny a eu espechement aulcun, et avant que la bende de M. de Frens 
et les 2 enseignes des piétons ayent este arrivez, et jespere que naurons 
affaire de leur ayde et assistance ains que lempereur le poulra retirer et 
sen servir ailleurs a son plaisir, dont en brief la Rovne en sera advertye 
et principallement le capitaine desdits enseignes nomme Gaspard de 
Weed fils bastard du frère de Monseigneur de Colongne a mon advvs 
ne duvet icv pour servir de capitaine lesdits enseignes veu quil est du 
parentaige de la dame de Serray et que hier au soir apres avoir eu son 
partement des députés il fust (comme Ion ma dict) plus de trois heures 
avec ladite dame de Serray dont ossy jay adverty le docteur Boisot afin 
de rescripre à M. le Prince. Au surplus Monseigneur, de ce que survien¬ 
dra serez adverty sous confidence que cestes et les aultres que voy 
escrirav ne seront montré que a la personne de sa Majesté laquelle 
poulrez advertir que mon raport (que fust faict hier du matin au chapitre 
en présence des nobles et de tout le conseil de la cite) leur a este très- 
agréable ou je nay point oublye ce que pourroit servir pour la bienvenue 
de M. R. de Valence. 
Larchidiacre Serray 1 na point este et nest en ceste ville ains comme 
sa mère ladite dame Serray 2 a dict est aile avec M. de Colongne aude- 
vant de lempereur, icelle dame depuys mon retour na cesse de me 
presser pour venir devers elle ou permettre que elle viengne devers moy 
de sorte que par ladvisdes aultres députez suys délibéré me trouver 
demain au matin vers elle pour entendre les bonnes remonstrances 
que elle me vouldra faire. 
1 Cet archidiacre Serray est Guillaume de la Marck-Seraing, archidiacre de Bra¬ 
bant, qu’il ne faut pas confondre avec son parent, Philippe de la Marck-Sedan, 
archidiacre de Hesbaye, dont il est parlé dans la même lettre. Sur la généalogie des 
la Marck, on peut consulter utilement les papiers du héraut d'armes, Le fort, qui se 
trouvent aux archives de l'État, à Liège. 
